**ПОДАЦИ О ИМОВИНИ ВРАЋЕНОЈ У СКЛАДУ СА**

**ЗАКОНОМ О ОТКЛАЊАЊУ ПОСЛЕДИЦА ОДУЗИМАЊА ИМОВИНЕ ЖРТВАМА ХОЛОКАУСТА**

**КОЈЕ НЕМАЈУ ЖИВИХ ЗАКОНСКИХ НАСЛЕДНИКА**

У складу са Законом о отклањању последица одузимања имовине жртвама Холокауста које немају живих наследника („Службени гласник РС“, број 13/16) Јеврејским општинама је враћено, и то: Јеврејској општини Београд 139 објеката у Београду, и то: 98 пословна простора, 33 станa, 8 гаража и 4 зграде, Јеврејској општини Суботица 12 пословних простора и 3 зграде, Јеврејској општини Зрењанин - 10 станова, 5 пословних простора и 5 зграда, Јеврејској општини Земун - 1 стан и 1 пословни простор, Јеврејској општини Нови Сад - 12 пословних простора, 6 зграда и 2 станa, Јеврејској општини Панчево - 4 пословнa просторa, док је и Јеврејској општини Кикинда враћенa 1 зграда, што све заједно чини **205 објеката укупне површине око 14 156,04 m²**.

Затим, Јеврејској општини Кикинда је враћено 85ha 70а 89 m² пољопривредног земљишта, Јеврејској општини Суботица – 1 062ха 34а 36м² пољопривредног земљишта, Јеврејској општини Зрењанин - 342ha 20а 97m² пољопривредног земљишта, Јеврејској општини Панчево - 84 ha 22а 78 m², Јеврејској општини Нови Сад - 1 148ha 39а 27m², и Јеврејској општини Сомбор - 575 ха 60а 02м2 пољопривредног земљишта.

Укупно је враћено **3 298ha 48a 29m² пољопривредног земљишта.** Такође, Јеврејској општини Зрењанин враћено је **921 m² градског грађевинског** неизграђеног земљишта у Зрењанину, док је Јеврејској општини Кикинда враћено **1034** **m² градског грађевинског неизграђеног земљишта.**

**Према до сада урађеној процени вредност враћене имовине износи преко 41 милион 200 хиљада евра.**

**Напомена:** у току је процена вредности враћене имовине која није обухваћена горњим износом.